
Répáshuta Község Önkormányzata

3559 Répáshuta, Kossuth út 2.

216-10/2013.




     JEGYZŐKÖNYV 

Készült Répáshuta Község Önkormányzata Képviselő-testületének 2013. október 2. napján 17.00 órakor kezdődő üléséről.

Helye: Répáshuta Önkormányzati Hivatal tanácskozó terme

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla címzetes főjegyző

A polgármester köszönti a képviselő-testületet. Megállapítja, hogy az ülés határozatképes, azt megnyitja.

Ismerteti a napirendet:

1./ A Miskolc Térségi Konzorcium hulladékgazdálkodással kapcsolatos feladatok megvitatása
     Előadó: Mátrai Károly polgármester

2./ Társulási megállapodások felülvizsgálata
     Előadó: Mátrai Károly polgármester

       Dr. Hegyközi Béla címzetes főjegyző

3./ Aktuális kérdések megvitatása
     Előadó: Mátrai Károly polgármester
A napirendi pontokat a képviselő-testület változtatás nélkül 5 igen szavazattal elfogadja.

1. Napirendi pont: A Miskolc Térségi Konzorcium hulladékgazdálkodással kapcsolatos feladatok megvitatása.

Előadó: Mátrai Károly polgármester

A polgármester ismerteti a Miskolc Térségi Konzorcium hulladékgazdálkodási rendszerének továbbfejlesztésére vonatkozó javaslatát.

(Jegyzőkönyv 1. számú melléklete)

A polgármester javasolja a határozat meghozatalát.

Észrevétel nem hangzott el.

Ezt követően 5 képviselő szavazott és 5 igen szavazattal a következő határozatot hozta:
Répáshuta Község Képviselő-testületének 

35/2013.(X.2.) Önkormányzati Határozata

Tárgy: Miskolc Térségi Konzorcium hulladékgazdálkodási rendszerének továbbfejlesztése
Répáshuta Község Önkormányzat Képviselő-testülete megtárgyalta a „Javaslat a Miskolc Térségi Konzorcium hulladékgazdálkodási rendszerének továbbfejlesztésére pályázati konstrukció keretén belül (KEOP 1.1.1 / C / 13)” című előterjesztésben foglaltakat, mellyel kapcsolatban az alábbi határozatot hozza:

1. A KEOP 1.1.1 / C / 13 pályázati kiíráshoz kötődő megvalósíthatósági tanulmány (MT) kötelező mellékletei az MT Sablon 9. A tanulmány mellékletei 24 pontja alapján a Tagönkormányzat ezúton nyilatkozik, hogy a KEOP-1.1.1/C/13 pályázatra vonatkozó üzemeltetési koncepció alátámasztásához nyújtott, és az MT-ben feltüntetett adatokat, információkat hitelesítik, azok a valóságnak megfelelnek, az MT-ben bemutatott üzemeltetési koncepciót ismerik és elfogadják. 

2. Az Önkormányzat ezúton igazolja, hogy települési szilárdhulladék kezeléséhez, gyűjtéséhez a korábbi KEOP-1.1.1/B/10-11-2011-0001 azonosító számú projekten túl nem vett igénybe támogatást, más pályázatban nem vesz részt. 

Felelős: Mátrai Károly polgármester

Közreműködik: képviselőtestület

Határidő: azonnal

Ezt követően a polgármester ismerteti a konzorciumi szerződés módosítására vonatkozó javaslatot.
(Jegyzőkönyv 2. számú melléklete)

A polgármester javasolja a szerződés módosítását.

Ezt követően 5 képviselő szavazott és 5 igen szavazattal a következő határozatot hozta:

Répáshuta Község Képviselő-testületének 

36/2013.(X.2.) Önkormányzati Határozata

Tárgy: Konzorciumi szerződés módosítása
Répáshuta Község Önkormányzat Képviselő-testülete a Miskolci Regionális Hulladékgazdálkodási Program megvalósítására és települési szilárdhulladék-kezelési rendszer továbbfejlesztésére irányuló Konzorciumi Szerződés módosítását az ismertetett tartalommal elfogadja.

Felhatalmazza a polgármestert a szerződés aláírására.

Felelős: polgármester

Határidő: azonnal

A polgármester a sok módosításra tekintettel javasolja, hogy a szerződést egységes szerkezetbe foglaltan is fogadja el a testület.
Ismerteti a szerződést egységes szerkezetben.

(Jegyzőkönyv 3. számú melléklet)

Ezt követően 5 képviselő szavazott és 5 igen szavazattal a következő határozatot hozta:

Répáshuta Község Képviselő-testületének 

37/2013.(X.2.) Önkormányzati Határozata

Tárgy: Egységes szerkezetbe foglalt Konzorciumi Szerződés elfogadása
Répáshuta Község Önkormányzat Képviselő-testülete a Miskolci Regionális Hulladékgazdálkodási Program megvalósítására és települési szilárdhulladék-kezelési rendszer továbbfejlesztésére irányuló Konzorciumi Szerződés egységes szerkezetben az ismertetett tartalommal elfogadja.

Felelős: polgármester

Határidő: azonnal

Ezt követően a polgármester ismerteti a települési szilárd hulladékkezelési feladatok tekintetében a közszolgáltató kijelölésére vonatkozó javaslatát.
(Jegyzőkönyv 4. számú melléklete)

Észrevétel nem hangzott el.

Ezt követően 5 képviselő szavazott és 5 igen szavazattal a következő határozatot hozta:

Répáshuta Község Képviselő-testületének 

38/2013.(X.2.) Önkormányzati Határozata

Tárgy: Közszolgáltató feltételes kijelölése
Miskolc Térségi Konzorcium Konzorciumi Tanácsa felkérésére tekintettel a képviselő-testület 2014. január 2. napjától a Répáshuta Községi Önkormányzat közigazgatási területén a hulladékgazdálkodási közszolgáltatási feladatok ellátására, a Cg.05-09-026023 cégjegyzékszámon cégbírósági nyilvántartásba bejegyzett a MiReHuKöz Miskolci Regionális Hulladékgazdálkodási Közszolgáltató Nonprofit Korlátolt Felelősségű Társaságot (Székhely: 3518 Miskolc, Ernyő utca 1. szám) jelöli ki, és felhatalmazza Miskolc Térségi Konzorcium Gesztor Önkormányzatát, hogy a kijelölés alapján Miskolc Térségi Konzorcium Konzorciumi Tanácsa által elfogadott közszolgáltatási szerződést legkésőbb 2013. december 31-ig kösse meg a Répáshuta Községi Önkormányzat nevében azzal, hogy a szerződést utólagos jóváhagyásra a képviselő testületnek be kell mutatni.
Felelős: Gesztor Önkormányzat

Határidő: 2013.12.31.

2. Napirendi pont: Társulási megállapodások felülvizsgálata

Előadó: Mátrai Károly polgármester


   Dr. Hegyközi Béla címzetes főjegyző

A jegyző előadja, hogy a gyermekjóléti szolgálat és a családsegítés feladatainak ellátása a 2013. július 1-ei hatállyal létrehozott Miskolc Környéki Önkormányzati Társulás keretében történik.

Ezt megelőzően a Miskolc Kistérség Többcélú Társulása keretein belül intézményfenntartó társulási megállapodások alapján látta el ezeket a feladatokat. Ezeket a megállapodásokat meg kell szüntetni.

A támogatói szolgálat feladatainak ellátására is volt intézményfenntartói megállapodás, amit szintén meg kell szüntetni.

A jegyző javasolja az intézményfenntartói társulási megállapodások megszüntetését.

Észrevétel nem hangzott el.

Ezt követően 5 képviselő szavazott és 5 igen szavazattal a következő határozatot hozta:

Répáshuta Község Képviselő-testületének

39/2013.(X.2.) Önkormányzati Határozata
Tárgy: Gyermekjóléti szolgálat feladatainak ellátására kötött intézményfenntartói megállapodás megszüntetése

Répáshuta Község Önkormányzatának Képviselő-testülete hozzájárul ahhoz, hogy a 95/2005.(XI.30.) önkormányzati határozatával elfogadott gyermekjóléti szolgálat közös működtetésére megkötött intézményfenntartói társulási megállapodást 2013. június 30. napjával közös megegyezéssel megszüntesse.

(a társulási megállapodás a határozat melléklete)

A képviselő-testület felhatalmazza a polgármestert, hogy a határozat mellékletét képező intézményfenntartói társulási megállapodást megszüntető okiratot aláírja.

Határidő: azonnal

Felelős: Mátrai Károly polgármester

Ezt követően 5 képviselő szavazott és 5 igen szavazattal a következő határozatot hozta:
Répáshuta Község Képviselő-testületének

40/2013.(X.2.) Önkormányzati Határozata
Tárgy: Családsegítés feladatainak ellátására kötött intézményfenntartói megállapodás megszüntetése

Répáshuta Község Önkormányzatának Képviselő-testülete hozzájárul ahhoz, hogy az 58/2005.(VII.13.) önkormányzati határozatával elfogadott családsegítés feladatainak ellátására kötött intézményfenntartói társulási megállapodást 2013. június 30. napjával közös megegyezéssel megszüntesse.

(a társulási megállapodás a határozat melléklete)

A képviselő-testület felhatalmazza a polgármestert, hogy a határozat mellékletét képező intézményfenntartói társulási megállapodást megszüntető okiratot aláírja.

Határidő: azonnal

Felelős: Mátrai Károly polgármester

Ezt követően 5 képviselő szavazott és 5 igen szavazattal a következő határozatot hozta:
Répáshuta Község Képviselő-testületének

41/2013.(X.2.) Önkormányzati Határozata
Tárgy: Támogatói szolgálat feladatainak ellátására kötött intézményfenntartói megállapodás megszüntetése

Répáshuta Község Önkormányzatának Képviselő-testülete hozzájárul ahhoz, hogy az 96/2005.(XI.30.) önkormányzati határozatával elfogadott támogatói szolgálat feladatainak ellátására kötött intézményfenntartói társulási megállapodást 2013. június 30. napjával közös megegyezéssel megszüntesse.

A képviselő-testület felhatalmazza a polgármestert, hogy az intézményfenntartói társulási megállapodást megszüntető okiratot aláírja.

Határidő: azonnal

Felelős: Mátrai Károly polgármester

Ezt követően a polgármester előadja, hogy az önkormányzat tagja a Sajó-Hernádvölgyi és Bükkvidéki Önkormányzatok Terület- és Településfejlesztési Társulásnak. A társulás az utóbbi években gyakorlatilag nem működik. Az összehívott ülések határozatképtelenek voltak.
Az elmúlt hónapokban több önkormányzat kilépett, amiről még tájékoztatást sem küldtek. A társulási megállapodás sem lett felülvizsgálva 2013. június 30-ig.

Javasolja, hogy Répáshuta is lépjen ki a társulásból.

Észrevétel nem hangzott el.

Ezt követően 5 képviselő szavazott és 5 igen szavazattal a következő határozatot hozta:
Répáshuta Község Képviselő-testületének

42/2013.(X.2.) Önkormányzati Határozata
Tárgy: Sajó-Hernádvölgyi és Bükkvidéki Önkormányzatok Terület és Településfejlesztési Társulásból való kiválás

Répáshuta Község Önkormányzatának Képviselő-testülete kimondja, hogy a Sajó-Hernádvölgyi és Bükkvidéki Önkormányzatok Terület-és Településfejlesztési Társulásából azonnali hatállyal kiválik. 

Határidő: azonnal

Felelős: Mátrai Károly polgármester

Ezt követően a polgármester előadja, hogy Onga kezdeményezi az Onga és Társult Települések Szociális és Gyermekvédelmi Alapszolgáltatást Ellátó Intézményfenntartói Társulásnak közös megegyezéssel történő megszüntetését.
A feladatokat a 2013. július 1. napjával létrehozott Onga és Társult Települések Szociális és Gyermekjóléti Társulása látja el.

Ezt követően 5 képviselő szavazott és 5 igen szavazattal a következő határozatot hozta:
Répáshuta Község Képviselő-testületének

43/2013.(X.2.) Önkormányzati Határozata
Tárgy:  Onga és Társult Települések Szociális és Gyermekvédelmi Alap-szolgáltatást Ellátó Intézményfenntartói Társulás megszüntetése

Répáshuta Község Önkormányzatának Képviselő-testülete megtárgyalta Onga és Társult Települések Szociális és Gyermekvédelmi Alapszolgáltatást Ellátó Intézményfenntartói Társulás megszüntetésére vonatkozó előterjesztést és az alábbi határozatot hozza:

1.) Répáshuta Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. Törvény 91. § b.) pontja alapján elhatározza az Onga és Társult Települések Szociális és Gyermekvédelmi Alap-szolgáltatást Ellátó Intézményfenntartói Társulás megszüntetését és elfogadja a megszüntetésről szóló – a határozat mellékletét képező – megállapodást.

Felelős:

polgármester

Határidő:

azonnal

2.) A Képviselő-testület az Onga város gesztorságával – szociális és gyermekvédelmi feladatok ellátására – létrejött Onga és Társult Települések Szociális és Gyermekvédelmi Alapszolgáltatást Ellátó Intézményfenntartó Társulást megszüntető megállapodás aláírására felhatalmazza a polgármestert.
A megállapodás aláírására a társulásban résztvevő települések képviselő-testületeinek minősített többségű – társulás megszüntetéséről hozott – döntését követően kerül sor.

Felelős:

polgármester

Határidő:
társulásban résztvevő képviselő-testületek döntését követően

3. Napirendi pont: Aktuális kérdések megvitatása
Előadó: Mátrai Károly polgármester

A polgármester javasolja, hogy az önkormányzat ebben az évben is csatlakozzon a „Bursa Hungarica Alapítvány” pályázathoz.

Észrevétel nem hangzott el.

Ezt követően 5 képviselő szavazott és 5 igen szavazattal a következő határozatot hozta:
Répáshuta Község Képviselő-testületének

44/2013.(X.2.) önkormányzati határozata

Tárgy: Bursa Hungarica ösztöndíjpályázathoz csatlakozás

Répáshuta Község Önkormányzatának Képviselő-testülete úgy határozott, hogy csatlakozni kíván a „Bursa Hungarica Alapítvány” pályázathoz.

Feltételeit elfogadja és kötelezettséget vállal arra, hogy a pályázatok kiírása, elbírálása és folyósítása során az Általános Szerződési Feltételekben foglaltaknak megfelelően jár el.

Határidő: 2013. október 11.

Ezt követően a polgármester megköszöni a részvételt és az ülést bezárja.

Kmf.


Mátrai Károly
Dr. Hegyközi Béla


polgármester
címzetes főjegyző

